**St. Olafs kirke** er en anglikansk kirke i Balestrand i Sogn og Fjordane. Kirken som også kalles *den engelske kirken* ble bygd i 1897, som en stavkirkeetterligning. Den har 95 sitteplasser.

Historie
--------

St Olafs kirke sett fra fjorden  Foto: C. Hill, 2011 
Turistbilde av kirken tatt sommeren 1925 Foto: Richard Fleischhut 
På den siste halvdelen av 1800-tallet var Balestrand en populær plass for engelske turister. En av disse var den engelske prestedatteren og klatrepioneren Margaret Sophia Green. Hun trivdes svært godt både med de norske fjellene og med nordmenn, og giftet seg i 1890 med Knut Kvikne, hotelverten på Kviknes Hotel i Balestrand. Margaret fikk tuberkulose, og døde i 1894. På dødsleiet fortalte hun mannen sin at hun hadde en drøm om at det skulle bygges en engelsk kirke i Balestrand.

Knut Kvikne fikk skilt ut en tomt fra Kvikne hotel sin store tomt, og med hjelp av generøse pengegaver fra to amerikanske kvinner kunne byggingen ta til. Kirken ble vigslet bare tre år etter Margaret sin død. 

St.Olafs kirke mot alteret. Tauet som henger ned fra taket er for å ringe med kirkeklokken.

Bygningen
---------

Kirken ser fra utsiden ut som en stavkirke, men med liggende panel. Den har to spir, ett over koret og ett over takrytteren midt på kirkeskipet. Takrytteren er dekorert med to dragehoder. Selve koret er apsisformet.

Glassmalerier
-------------

I koret er det ni glassmalerier med helgenmotiv. Av disse helgenene er det tre norske helgener; St. Olav, St. Hallvard og St. Sunniva. De andre er Maria, Jesu mor, St. Columba, St. Clemens, St. Margaret, St. Svithun og Sankt Georg. 

* St.Margaret, St. Columba, St. SunnivaSt.Margaret, St. Columba, St. Sunniva
* St. Clemens, St. Olav, St. MariaSt. Clemens, St. Olav, St. Maria
* St. Svitun, St George, St. HallvardSt. Svitun, St George, St. Hallvard

Inventar
--------

Fanen med et malt bilde av St. Olav. Fanen henger i koret, Til venstre for alteret.
### Altertavle

Altertavlen er fra 1897 og viser den oppstandne Kristus. Den er malt av Emma Pastor Normann.

### Fane med bilde

Kirken har en fane med bilde av St. Olav. Fanen er sannsynligvis fra 1897.

### Portrett av Margaret Sophia Green Kvikne

Like innenfor inngangsdøren henger et malt portrett av Margaret Sophia Green Kvikne, som ble navnet hennes etter at hun giftet seg.

### Minneplate i messing

Minneplaten har inskripsjonen *The Mountains shall bring Peace*. Dette er hentet fra Salme 72, og var et svært viktig bibelvers for den klatreinteresserte Margaret.

Bruk i dag
----------

Kirken blir brukt til anglikanske gudstjenester på engelsk i sommerhalvåret. Hver søndag er det da tre gudstjenester. Det er også gudstjenester i ukedager og på helgendager når det er prester tilstede.

Kirken blir drevet av gaver fra turistene, og prestene som tjenestegjør i kirken er engelske prester som jobber gratis. Kvikne hotel gir dem gratis kost og losji, noe de har gjort siden kirken ble vigslet.

Kirken ligger under biskopen av Gibraltar. Denne biskopen har sete i London og har ansvar for alle kirkesogn utenfor Storbritannia. I Norge er det hovedpresten av de anglikanske prestene som har det lokale ansvaret.

Litteratur
----------

* Aaraas,Margrethe Henden; Djupedal, Torkjell; Vengen, Sigurd; Forsund, Finn Borgen, *På kyrkjeferd i Sogn og Fjordande – 2. Sogn*, Selja Forlag, Førde, 2000. ISBN 82-91722-14-5

Eksterne lenker
---------------

* Fylkesarkivet i Sogn og Fjordane
* Fylkesleksikon for Sogn og Fjordane

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |